ইংল্যান্ড সিরিজ থেকে ছিটকে গেলেন হার্দিক

ওয়েব ডেস্ক : চোটের কারণে আফগানিস্তান সিরিজ থেকে আগেই ছিটকে গিয়েছিলেন হার্দিক পাণ্ডিয়া (Hardik Pandya)। এবার ইংল্যান্ডের বিরুদ্ধে ওয়ানডে সিরিজ (India vs England Series) থেকেও বাদ গেলেন তিনি। বিষয়টি ভারতের ওয়ানডে বিশ্বকাপ প্রস্তুতির জন্য বড় ধাক্কা হিসেবেই অনেকে দেখছেন। এদিকে বিরাট কোহলির (Virat Kohli) ফিটনেস নিয়েও প্রশ্ন উঠছে। ফলে তাঁর পরীক্ষা নিতে পারে বিসিসিআই (BCCI)। এর জন্য দিনক্ষণও জানিয়ে দেওয়া হয়েছে।

বলে রাখা দরকার, পিঠের চোটের কারণে আইপিএলে বেশ কিছু ম্যাচ খেলতে পারেননি হার্দিক (Hardik Pandya)। তাঁর রিহ্যাব চলছিল। মনে করা হচ্ছিল, আফগানিস্তানের বিরুদ্ধে তাঁকে খেলতে দেখা যাবে। কিন্তু চোটের কারণে আপাতত তিনি ছিটকে গিয়েছেন। তাঁর চোট সারতে অনেকটাই সময় লাগবে বলে খবর। এদিকে আগামী ১৪ জুলাই থেকে ইংল্যান্ডের বিরুদ্ধে শুরু হচ্ছে ওয়ানডে সিরিজ। কিন্তু সেই সিরিজেও ভারতের তারকা অলরাউন্ডার খেলবেন না বলেই জানা যাচ্ছে।

আরও খবর : হাল ফেরাতে ভরসা সৌরভ-যুবরাজে! দিল্লি ক্যাপিট্যালসে এবার কিংবদন্তি জুটি? দেখুন মেগা আপডেট

এদিকে আফগানিস্তানের বিরুদ্ধে সিরিজে নেই বিরাট কোহলি (Virat Kohli)। হ্যামস্ট্রিংয়ের চোট পেয়েছেন তিনি। সেই কারণে ওয়ানডে সিরিজে খেলতে পারেননি তিনি। তাঁর জায়গায় দলে ডাক পেয়েছেন যশস্বী জয়সওয়াল। জানা যাচ্ছে, আগামী ২৬ জুন বিরাট কোহলির ফিটনেসের পরীক্ষা নেওয়া হবে। তার পরেই ঠিক হবে তিনি ইংল্যান্ডের বিরুদ্ধে সিরিজ খেলতে পারবেন কি না। সূত্রের খবর, দ্রুত ফিট হয়ে উঠছেন কোহলি।

এদিকে সম্প্রতি বিসিসিআই সচিব দেবজিৎ সইকিয়াকে দুই তারকার ভবিষ্যৎ নিয়ে প্রশ্ন করা হয়েছিল। তিনি জানিয়েছিলেন, এই বিষয়ে জনসমক্ষে আলোচনা করতে রাজি নন তাঁরা। তবে ক্রিকেটপ্রেমীরা আসন্ন বিশ্বকাপে দুই তারকাকে খেলতে দেখতে চান।